OpenLLM-France/wikimedia huggingface dataset:
# Mott

Mott és una població dels Estats Units a l'estat de Dakota del Nord. Segons el cens del 2000 tenia 808 habitants.

## Demografia

Segons el cens del 2000, Mott tenia 808 habitants, 362 habitatges, i 205 famílies. La densitat de població era de 346,6 hab./km².
Dels 362 habitatges en un 22,4% hi vivien nens de menys de 18 anys, en un 50,6% hi vivien parelles casades, en un 5,5% dones solteres, i en un 43,1% no eren unitats familiars. En el 42,3% dels habitatges hi vivien persones soles el 27,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,06 i el nombre mitjà de persones que vivien en cada família era de 2,83.
Per edats la població es repartia de la següent manera: un 20,8% tenia menys de 18 anys, un 3% entre 18 i 24, un 18,1% entre 25 i 44, un 23,9% de 45 a 60 i un 34,3% 65 anys o més.
L'edat mediana era de 51 anys. Per cada 100 dones de 18 o més anys hi havia 86,6 homes.
La renda mediana per habitatge era de 27.583 $ i la renda mediana per família de 33.929 $. Els homes tenien una renda mediana de 24.327 $ mentre que les dones 15.833 $. La renda per capita de la població era de 15.718 $. Entorn del 9,6% de les famílies i el 13,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mott». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Mott». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Motsunabe

El motsunabe (もつ 鍋) és un tipus de nabemono (guisat japonès) fet de freixura de vedella o porc. Per preparar s'omple una cassola (nabe) de sopa, es posa freixura de vedella o porc preparada i es cou durant un temps, afegint cabdell i cibulet. La sopa base sol ser salsa de soja amb all i pebrot. Sovint s'afegeixen fideus champon i es couen per completar el plat. La freixura utilitzada en el motsunabe és principalment panxa de ternes, però poden utilitzar altres tipus. Originalment, el motsunabe era un plat típic de Fukuoka, però alguns restaurants la van introduir a Tòquio a la dècada de 1990, popularitzant-després massivament arreu del país.

## Referències

* ↑ Hosking, Richard. A dictionary of japanese food (en anglès). Tuttle Publishing, 1996, p. 95. ISBN 0804820422.
# Motta Camastra

Motta Camastra (sicilià Motta Camastra) és un municipi italià, dins de la ciutat metropolitana de Messina. L'any 2009 tenia 840 habitants. Limita amb els municipis d'Antillo, Castiglione di Sicilia (CT), Francavilla di Sicilia i Graniti.

## Administració

Llista d'alcaldes :
| Període | Identitat | Partit |
| 2008- | Andrea Scarpignato | Alleanza Democratica |
# Ratolí dels bedolls de Jetissú

El ratolí dels bedolls de Jetissú (Sicista zhetysuica) és una espècie de rosegador de la família dels esmíntids. És endèmic del Kazakhstan. És una de les espècies més grosses del gènere Sicista, amb una llargada de cap a gropa de 53-74 mm, la cua de 91-110 mm i un pes de 9-11 g. El nom específic zhetysuica es refereix al nom kazakh de l'Alatau de Djungària, la serralada on en fou trobat el primer espècimen. Com que fou descoberta fa poc, l'estat de conservació d'aquesta espècie encara no ha estat avaluat, tot i que els seus descriptors creuen que mereix la qualificació d'espècie en «risc mínim».

## Referències

* ↑ Cserkész et al., 2019, p. 160 i 161.
* ↑ Cserkész et al., 2019, p. 161.

## Bibliografia

* Cserkész, T.; Fülöp, A.; Almerekova, Shyryn; Kondor, Tamás; Laczkó, Levente; Sramkó, G. «Phylogenetic and Morphological Analysis of Birch Mice (Genus Sicista, Family Sminthidae, Rodentia) in the Kazak Cradle with Description of a New Species» (en anglès). Journal of Mammalian Evolution, 26, 2019, pàg. 147-163. DOI: 10.1007/s10914-017-9409-6.
Espècies vivents d'esmíntids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Sicistinae :
Categoria :
# Ratolí lleonat

El ratolí lleonat (Apodemus flavicollis) és una espècie de ratolí (micromamífer) de l'ordre dels rosegadors que és molt abundant dins del seu àmbit de distribució, comprès sobretot entre Europa central i l'oest d'Àsia.
S'assembla molt al ratolí de bosc (Apodemus sylvaticus), amb el que pot compartir l'espai, per la qual cosa és difícil determinar-lo amb precisió. Estadísticament, el ratolí lleonat és una mica més gran i té el dors de color marró vermellós, clar i brillant. El ventre és més blanc i té una franja de pèl groguenc al coll.

## Distribució

És una espècie de distribució centreeuropea. És més forestal que el ratolí de bosc i prefereix boscos caducifolis madurs. Arriba només a la part nord de la península Ibèrica.
Als Països Catalans ha estat localitzat als Pirineus, muntanyes de Girona i la part nord de Barcelona.

## Referències

* ↑ Museu de Ciències Naturals de Granollers. «Ratolí lleonat». [Consulta: 3 abril 2020].
* 1 2 Antoni Arrizabalaga, Ignasi Torre. «Apodemus flavicollis» (en castellà). MITECO, inventarios-nacionales. [Consulta: 11 maig 2024].
* ↑ «Ratoli lleonat Apodemus flavicollis (Melchior, 1834». Projecte SEMICE. [Consulta: 11 maig 2024].
# Ratolí marsupial bru

El ratolí marsupial bru (Antechinus bellus) és una espècie de petit marsupial carnívor originari del nord d'Austràlia. És l'únic Antechinus que viu al Territori del Nord i té un àmbit de distribució fragmentat i reduït.

## Referències

Espècies vivents de dasiüromorfs :
Regne Animalia · Embrancament Chordata · Classe Mammalia · Infraclasse Metatheria :
Família Dasyuridae, subfamília Dasyurinae :
Família Dasyuridae, subfamília Sminthopsinae :
Família Myrmecobiidae :
# Ralph Marvin Steinman

Ralph Marvin Steinman, M.D. (14 de gener de 1943 Mont-real - 30 de setembre de 2011) fou un immunòleg i biòleg cel·lular quebequès de la Universitat de Rockefeller que el 1973 encunyà el terme "cèl·lules dendrítiques" quan treballava com a postdoctorat al laboratori de Zanvil A. Cohn, també a la Universitat de Rockefeller. Rebé nombrosos guardons i distincions per la seva vida dedicada a l'estudi de les cèl·lules dendrítiques, com ara el Premi Albert Lasker d'Investigació Mèdica Bàsica (2007), el Gairdner Foundation International Award (2003), i el William B. Coley Award del Cancer Research Institute (1998). A més, fou nomenat membre de l'Institute of Medicine (EUA; elegit el 2002) i la National Academy of Sciences (EUA; elegit el 2001).

## Guardons

* Premi Nobel de Fisiologia o Medicina (conjuntament amb Bruce Beutler i Jules A. Hoffmann)
* Edició 2009 de l'Albany Medical Center Prize (juntament amb Charles A. Dinarello i Bruce A. Beutler)
* Edició 1998 del William B. Coley Award

## Referències

* ↑ Steinman RM, Cohn ZA «Identification of a novel cell type in peripheral lymphoid organs of mice. I. Morphology, quantitation, tissue distribution». J. Exp. Med., 137, 5, 1973, pàg. 1142–62. DOI: 10.1084/jem.137.5.1142. PMID: 4573839.
# Mugil·là (cognom)

Mugil·là (en llatí Mugillanus) va ser un cognomen que va portar una de les branques patrícies de la gens Papíria. L'origen del nom era la ciutat llatina de Mugilla.
Alguns membres destacats d'aquesta família van ser:
* Luci Papiri Mugil·là, cònsol els anys 444 aC i 427 aC.
* Luci Papiri Mugil·là, tribú amb potestat consular el 422 aC.
* Marc Papiri Mugil·là, tribú amb potestat consular el 418 aC i el 416 aC, i cònsol el 411 aC.
* Luci Papiri Mugil·là, cònsol el 326 aC.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 1119.
# Muralto

Muralto és un municipi del cantó de Ticino (Suïssa), situat al districte de Locarno.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Murals de l'estació de Renfe

Els murals de l'estació de Renfe són un conjunt de “murals” fets de ferro obra de Rafael Rodríguez Urrusti, el 1980. Són al vestíbul de l'antiga estació de Renfe (hui estació conjunta Renfe-Feve), al final del carrer Uría, a la ciutat d'Oviedo, Principat d'Astúries, Espanya.
Cada mural té un tema diferent, encara que tots estan lligats a aspectes de la vida, la indústria i les activitats pròpies d'Astúries. Així, en el primer mural, l'artista se centra en la pesca (està representada per una venedora que porta una caixa de peix sobre el seu cap per vendre-la al mercat, al seu costat, hi ha un pescador amb la seva barca, recolzant-se en una àncora com a símbol de la seva unió amb la terra); l'agricultura (representada per un agricultor / ramader i un típic hórreo) i la ramaderia (representada per la figura del ramader / agricultor, així com el cap d'una vaca). La figura humana apareix en grans dimensions.
El segon mural és un homenatge al ferrocarril, mitjà de transport vital per trencar l'aïllament d'Astúries amb la resta de la Península. L'autor utilitza tres elements característics: una màquina de tren de vapor, un vagó de tren elèctric i un cap d'estació, figura aquesta, que novament és de molt més gran que la resta, potenciant d'aquesta manera el valor i la importància de l'ésser humà sobre les màquines.
Per la seva banda el tercer mural se centra en la mineria i la siderometal·lúrgia, hi apareix una indústria siderúrgica i una extracció minera, les quals flanquegen al treballador anònim, situat al centre de la composició, combinant superfícies còncaves i convexes amb una manca de buits, el que passa és contrari al que ha passat en els anteriors murals a la resta, on predomina el buit.

## Referències

* 1 2 3 4 5 «Escultura «Murales de la estación de Renfe»» (en espanyol europeu), 27-04-2018. [Consulta: 1r gener 2019].
* 1 2 «Escultura p�blica en Oviedo». Arxivat de l'original el 2014-07-17. [Consulta: 1r gener 2019].
* ↑ Ángela López, «Arte a la vista», diari La Nueva España, Oviedo, 18 de abril de 2003.
# Reddi

Reddi és un grup de música suecodanès.
Va ser fundat el 2022 per part d'Ihan Haydar i el productor musical danès Lars Pedersen, també conegut com a Chief1. Haydar va tocar la bateria anteriorment en el grup danès L.I.G.A.. També va participar en el Festival de la Cançó d'Eurovisió 2012 quan Soluna Samay va representar Dinamarca amb la cançó «Should've Known Better». El grup fa música inspirada en el punk dels anys setanta i el rock dels anys vuitanta. També s'inspira artistes més recents com Pink, Katy Perry i Green Day.
El 5 de març del 2022 Reddi va guanyar el Melodi Grand Prix, la preselecció danesa pel Festival de la Cançó d'Eurovisió. Representarà Dinamarca amb la cançó «The Show» en el Festival de la Cançó d'Eurovisió 2022, que se celebrarà a la ciutat italiana de Torí.

## Components

* Mathilde "Siggy" Savery (de Dinamarca) – veu, guitarra
* Agnes Roslund (de Suècia) – guitarra
* Ida Bergkvist (de Suècia) – baix elèctric
* Ihan Haydar (de Dinamarca) – bateria

## Referències

* ↑ «Dinamarca elige a Reddi para montar todo un 'show' en Eurovisión 2022» (en castellà). RTVE, 06-03-2022. [Consulta: 23 març 2022].
* ↑ «Denmark brings 'The Show' to Turin: REDDI win 'Melodi Grand Prix'» (en anglès). Eurovision.tv, 05-03-2022. [Consulta: 21 març 2022].
# Regiment

El regiment és una unitat militar dins els exèrcits de terra i està format per la suma de 2 o més batallons sota el comandament d'un coronel.
Es considera que el regiment és una unitat militar que va originar-se a Itàlia a final del segle xvi, quan els exèrcits van evolucionar de comitives que seguien els cavallers, a estructures militars formalment organitzades i permanents. Els regiments rebien el nom dels coronels al comandament, i es dissolien al final de la campanya o de guerra, en la que el coronel i el seu regiment poden ser contractats i servir a diversos monarques o països.
En 1704, Felip V de Castella va ordenar la reorganització de l'exèrcit: els terços espanyols van perdre el seu nom passant a ser anomenats segons la norma francesa, regiment, inicialment amb un batalló, i dos a partir de 1706 de dos, i els mestres de camp van ser bandejats per donar lloc als anomenats colonel (coronel).

## Regiments històrics
### Regiments històrics catalans

* Regiment de Reials Guàrdies Catalanes
* Regiment Nostre Senyora del Roser
* Regiment de la Ciutat de Barcelona
* Regiment de la Generalitat de Catalunya
* Regiment de Mataró

## Referències

* ↑ Skeat, Walter W. An Etymological Dictionary of the English Language (en anglès). Courier Corporation, 2013, p. 122. ISBN 048631765X.
* ↑ La revista militar: Periódico de arte, ciencia y literatura militar (en castellà). vol.9. Establecimiento Tipogr. Militar, 1851, p. 433-434.

## Enllaços externs

* «Regiment». Gran Enciclopèdia Catalana. Barcelona: Grup Enciclopèdia Catalana.
# Gostisxevo

Gostisxevo - Гостищево (rus) - és un poble de l'óblast de Bélgorod, a Rússia. El 2010 tenia 2.731 habitants. Pertany al districte (raion) de Stroítel.

## Referències

* ↑ «История села Бутово | Бутовское сельское поселение». www.admbutovo.ru. Arxivat de l'original el 2019-01-11. [Consulta: 10 gener 2019].
* ↑ «Историческая справка, Бутово — Энциклопедия Яковлевского района» (en rus). Arxivat de l'original el 2019-01-11. [Consulta: 10 gener 2019].
# Adamsita-(Y)

L'adamsita-(Y) és un mineral de la classe dels carbonats. El seu nom és en honor de Frank Dawson Adams, professor de la Universitat McGill, Mont-real, Canadà. El mineral tipus es troba al Canadian Museum of Nature, Ottawa, Canadà. La localitat tipus és a Mont Saint-Hilaire, La Vallée-du-Richelieu RCM, Montérégie, Quebec, Canadà.
Segons la classificació de Nickel-Strunz, l'adamsita-(Y) pertany a «05.CC - Carbonats sense anions addicionals, amb H₂O, amb elements de terres rares (REE)» juntament amb els següents minerals: donnayita-(Y), ewaldita, mckelveyita-(Y), weloganita, tengerita-(Y), kimuraïta-(Y), lokkaïta-(Y), shomiokita-(Y), calkinsita-(Ce), lantanita-(Ce), lantanita-(La), lantanita-(Nd), decrespignyita-(Y) i galgenbergita-(Ce).

## Formació i jaciments

És un mineral hidrotermal rar, format en les últimes etapes d'hidrotermalisme de baixa temperatura en dics de pegmatites alcalines associades amb complexos intrusius gabro-sienitics alcalins. Es pot trobar associada amb: thomasclarkita-(Y), rodocrosita, petersenita-(Ce), horvathita-(Y) i donnayita-(Y).

## Bibliografia complementària

* GRICE, J.D., and GAULT, R.A., ROBERTS, A.C., and COOPER, M.A. (2000) Adamsite-(Y), a new sodium-yttrium carbonate mineral species from Mont Saint-Hilaire, Quebec. Canadian Mineralogist, 38, 1457-1466.

## Referències

* 1 2 3 «Adamsite-(Y)» (en anglès). Mindat. [Consulta: 24 juny 2015].
# CISPR

CISPR és el comitè internacional especial de pertorbacions radioelèctriques o interferències electromagnètiques. EL CISPR forma part del IEC que és la comissió electrotècnica internacional. La funció d'aquest comitè és establir la normativa per a controlar les interferències electromagnètiques.

## L'organització

El CISPR està format per 6 sub-comitès, cadascun d'ells s'ocupa d'una àrea diferent :
* A - Mètodes de mesura de les interferències electromagnètiques.
* B - Mesura d'interfèrences en equips industrials, cièntífics i mèdics (ISM).
* D - Interferències en vehicles a motor (betzina i elèctric).
* F - Interferències en aparells domèstics, eines i enllumenat.
* H - Limitacions per a protegir les freqüències de ràdio.
* I - Compatibilitat electromagnètica d'equips de la tecnologia de la informació (IT) (ex. ordinadors), multimèdia / dispositius hi-fi i receptors de radio-freqüència.

## La normativa publicada

El CISPR ha publicat més de 30 normatives. Algunes de les més importants són :
* CISPR 10 - Organització, normes i Procediments del CISPR. (1971)
* CISPR 11 - Equipamemt Industrial, Cientific i Mèdic (ISM) -- característiques de les pertorbacions de ràdio-freqüència -- Limits i Metodes de Mesura.
* CISPR 12 - Dispositius enVehicles, barcos, i motors de combustió interna -- característiques de les pertorbacions de ràdio-freqüència -- Limits i Metodes de Mesura.
* CISPR 14 - Compatibilitat electromagnètica -- Requeriments per a aparells domèstics, eines elèctriques i aparells similars: 1) Emissions, 2) Immunitat.
* CISPR 15 - Limits i Metodes de Mesura de les pertorbacions elèctriques d'equips d'enllumenat i similars.
* CISPR 22 - Equips de la tecnologia de la informació—Característiques de soroll ràdio—Limits i mètodes de mesura.
* CISPR 24 - Equips de la tecnologia de la informació—Característiques d'immunitat—Limits i mètodes de mesura.
* CISPR 25 - Característiques de soroll ràdio per a protecció de receptors usats en vehicles, vaixells i aparells—Limits i mètodes de mesura.
* CISPR 32 - Compatibilitat electromagnètica d'equips multimèdia - Requeriments d'emissió. Aquesta norma remplaça les CISPR 13 i CISPR 22.
* CISPR 36 - Límits i mètodes de mesura d'immunitat radiada per sota de 30MHz en vehicles híbrids i elèctrics.

## Referències

* ↑ «Comitè internacional especial de perturbacions radioelèctriques» (en anglès). [Consulta: 7 novembre 2016].
* ↑ «Comissió internacional electrotècnica» (en anglès). Arxivat de l'original el 2014-03-28. [Consulta: 7 novembre 2016].
* 1 2 «Compatibilitat electromagnètica» (en anglès). [Consulta: 7 novembre 2016].
* ↑ «Llistat CISPR 22» (en anglès). [Consulta: 15 novembre 2016].
* ↑ «CISPR 36:2020 - Electric and hybrid electric road vehicles - Radio disturbance characteristics - Limits and methods of measurement for the protection of off-board receivers below 30 MHz» (en anglès). https://standards.iteh.ai.+[Consulta: 8 juny 2022].

## Vegeu també

* Applus+

## Enllaços externs

* CISPR - Lloc web oficial
* Grup EMC de la UPC.
* Laboratori assajos Idneo Arxivat 2016-11-07 a Wayback Machine..
* Laboratori assajos telproCE.
# Gata

«Gata» té aquests significats:
* Gata, femella del gat, petit mamífer carnívor domesticat
* Gata (Croàcia)
* Gata (Càceres), municipi de la província de Càceres, a la comunitat autònoma d'Extremadura. «Padró municipal a data d'1 de gener de 2014» (en castellà)
* Gata (Marina Alta)
* Gata de Gorgos
* Sierra de Gata, serralada del Sistema Central (Espanya)
* Sierra de Gata (comarca)
Viccionari
# Hur Jin-ho

Hur Jin-ho (허진호, Heo Jin-ho en romanització revisada, Hŏ Chin-ho en romanització McCune-Reischauer) (Jeonju, Corea del Sud, 8 d'agost del 1963) és un director de cinema i guionista sud-coreà nascut el 8 d'agost de 1963 a Jeonju (Corea del Sud).

## Filmografia

* 1993 : For Go-chul (Go-cheol eul wihayeo)
* 1998 : Christmas in August (Palwolui Christmas)
* 2001 : One Fina Spring Day (Bomnaleun ganda)
* 2004 : Twentidentity (Naui sae namjachingu) (curt-métrage)
* 2005 : April Snow (Oechul)
* 2012 : Dangerous Connexions (危險關係)

## Premis

* Premi FIPRESCI - Esment especial, Festival internacional de la pel·lícula de Flandres 1998 per Christmas in August.
* Premi FIPRESCI - Esment especial, Festival internacional de la pel·lícula de Pusan 1998 per Christmas in August.
* Premi Tigres i Dragons, Festival internacional de la pel·lícula de Vancouver 1998 per Christmas in August.
* Nomenament al premi de la millor pel·lícula asiatique, Festival internacional de la pel·lícula de Singapur 1999 per Christmas in August.
* Premi FIPRESCI, Festival internacional de la pel·lícula de Pusan 2001 per One Fina Spring Day.
* Premi de la millor contribució artística, Festival internacional de la pel·lícula de Tòquio 2001 per One Fina Spring Day.
* Nomenament al Tigre d'or, Festival internacional de la pel·lícula de Rotterdam 2002 per One Fina Spring Day.
* Nomenament a la Petxina d'or, Festival internacional de la pel·lícula de Sant Sebastià 2005 per April Snow.

## Enllaços externs

* Interview del cineasta per Sancho does Asia
# Iauhèn Karaliok

Iauhèn Karaliok (9 de juny de 1996) és un ciclista belarús, professional des del 2017. Actualment corre a l'equip Minsk CC. Combina la carretera amb la pista. En el seu palmarès destaca el Campió de Belarús en contrarellotge de 2020, 2021 i 2022.

## Palmarès en ruta

* 2017
** Campió de Belarús sub-23 en contrarellotge
** 1r al Gran Premi de Minsk
* 2018
** Vencedor d'una etapa al Tour de Mersin
** Vencedor d'una etapa a la Volta a Estònia
* 2019
** 1r a la Minsk Cup
* 2020
** Campió de Belarús en contrarellotge
* 2021
** Campió de Belarús en contrarellotge
* 2022
** Campió de Belarús en contrarellotge
** 1r al Gran Premi Justiniano Race

## Palmarès en pista

* 2017
** Campió d'Europa sub-23 en Scratch
* 2018
** Campió del món en Scratch
* 2020
** Campió del món en Scratch

### Resultats a la Copa del Món

* 2016-2017
** 1r a la Classificació general i a la prova Los Angeles, en Scratch
* 2017-2018
** 1r a la prova de scratch a Minsk
* 2019-2020
** 1r a la prova de scratch a Minsk

## Referències

* Resultats a sitiodeciclismo.net
* Resultats a cyclebase.nl
* Resultats a procyclingstats.com
# Museu d'Història i Navegació de Riga

El Museu d'Història i Navegació de Riga (en letö: Rīgas vēstures un kuģniecības muzejs) és un museu a Riga, Letònia. Es tracta d'un museu con exhibicions sobre la Història de la ciudad de Riga des de la seva fundación l'any 1201. Situat al nucli antic junt el conjunt de la Catedral de Riga, el museu es va crear a partir de mitjans del segle xviii.

## Història

Els inicis del museu es van originar amb la col·lecció privada del metge Nikolaus von Himsel, que, després de la mort del doctor, la seva mare Caterina von Himsel, en compliment del desig del seu fill, va donar a la ciutat de Riga el 1773. El 22 febrer l'ajuntament va crear el museu, que va qualificar amb el nom d'Himsel. L'any 1964 el museu obté el seu actual nom de «Museu d'Història i Navegació de Riga».

## Exposicions

El museu ofereix una exposició única de la vida dels ciutadans de Riga del segle xiii, de la Lliga Hanseàtica, durant el primer període d'independència letó des de 1918 a 1940, així com mostra una oportunitat per traçar la història de la navegació a Letònia des de l'antiguitat fins als nostres dies. Les col·leccions consten d'antics gravats amb vistes de Riga, mapes, plànols, plata, porcellana, maquetes de vaixells, instruments de navegació, una rica col·lecció d'objectes d'ús quotidià, roba, articles de decoració i d'altres coses. El museu té exposicions permanents i temporals i la seva col·lección de més de 500.000 articles, s'ha anat ampliant amb nombroses donacions i adquisicions.

## Galeria

* Lliga Hanseàtica
* Sala de les columnes
* Objectes de plata
* Objectes de navegació

## Referències

* 1 2 3 «Muzeja vēsture» (en letó). Rīgas vēstures un kuģniecības muzejs. Arxivat de l'original el 2015-09-24. [Consulta: 10 febrer 2015].
* ↑ «Izstades» (en letó). Rīgas vēstures un kuģniecības muzejs. [Consulta: 10 febrer 2015].
# Gostivar

Gostivar (macedònic: Гостивар; albanès: Gostivari; turc: Gostivar) és una ciutat de Macedònia del Nord, situada a la regió de la vall superior del Polog.
És un dels municipis més grans del país amb una població de 81.042 hab. i la ciutat té una extensió d'1.341 km².
Gostivar té bones connexions per carretera i ferrocarril amb les altres ciutats a la regió, com Tetovo, Skopje, Kičevo, Ohrid i Debar. L'any 1995 es va construir una moderna autovia des de Gostivar fins a Tetovo, de 24 km de longitud.

## Demografia

Segons el cens de l'any 2002, Gostivar estava formada per diferents grups de població:
* Albanesos: 54.038 (66,6%)
* Macedonis: 15.877 (19,5%)
* Turcs: 7.991 (9,8%)
* Gitanos: 2.237 (3,8%)
* Serbis: 160 (0,19%)
* Bosnians: 39 (0,04%)
* Valacs: 15 (0,01%)
* Altres: 685 (0,84%)

## Enllaços externs

* Pàgina web oficial del municipi de Gostivar
* Gostivar FAQ Arxivat 2004-12-09 a Wayback Machine.
* Gostivar en línia Arxivat 2001-01-24 a Wayback Machine.

## Referències

* ↑ 2002 Census results